### Beslutning

Fremsendes til behandling i 1. fællesmøde mellem Magistraten og Økonomiudvalget efter behandling i byrådets møde den 9. september 2020.

### Resumé

I disse måneder gennemlever vi en [adresse], der har haft gennemgribende indflydelse på alle befolkninger og på den økonomiske situation i [adresse] og resten af verden. Dette års budgetlægning er derfor præget af Corona-situationen.

I løbet af foråret har Byrådet besluttet en række ekstraordinære anlægsudgifter for at være med til at imødegå den økonomiske krise, som er fulgt i kølvandet på [adresse]. Internt i kommunen har Byrådet besluttet, at afdelingerne ikke skal aflevere det såkaldte finansieringsbidrag til budgetmodellerne i 2021.

Usikkerheden omkring udligningsreformen har i flere år været betragtelig. Reformen er nu på plads, og selvom der endnu ikke er erfaringer med de langsigtede konsekvenser af reformen, er en stor del af den hidtidige usikkerhed fjernet. Ikke mindst i forhold til beskæftigelsestilskuddet, som i de senere år har givet anledning til store og stadigt stigende tab for den kommunale økonomi i [adresse]. Det ser dog ud til, at reformen betyder et større tab over tid i [adresse], end forventet ved vedtagelsen af reformen.

Aftalen om kommunernes økonomi for 2021 indeholder en række positive elementer. Måske vigtigst er, at kommunerne kompenseres for den demografiske udvikling, samt at kommunerne får mulighed for et højere anlægsniveau i 2021. Aftalen indeholder en forudsætning om, at kommunerne kan spare penge ved at reducere brugen af eksterne konsulenter. I budgetforslaget er der derfor indeholdt en besparelse på 30 mio. kr. årligt, der forventes at kunne realiseres ved at nedsætte brugen af eksterne konsulenter. Hertil kommer en forudsat yderligere besparelse på kommunens interne administration på 20 mio. kr. årligt. Besparelserne fordeles på de decentrale økonomiske rammer, og der iværksættes initiativer i det fælles effektiviseringsprogram ”Fælles Om Nye Løsninger”, så målet om at nedbringe udgifterne til eksterne konsulenter og intern administration kan nås. I de årlige effektiviseringskataloger følges der op på målsætningerne.

I budget 2021 prioriteres der over 7,5 mia. kr. til anlæg i den 10-årige periode 2024-2033. Prioriteringen af så store beløb vil få en afgørende betydning på byens udvikling og udtryk i generationer. Budgetforslaget indeholder et udkast til en 10-årig anlægsplan hvor de områder, der har det største og mest oplagte behov, er prioriteret. Prioriteringen af den resterende del af midlerne i anlægsplanen vil ske i budgetforhandlingerne.

I finansloven for 2020 blev der afsat penge til minimumsnormeringer i daginstitutioner, flere lærere i folkeskolen samt midler til ældreområdet. Pengene er foreløbig kun fordelt i 2020, men afsat permanent. Det står klart, at Folketinget vil videreføre bevillingerne til kommunerne permanent, hvilket vil give mulighed for en markant og varigt forbedret service på områderne. Det foreslås, at der i budgetdrøftelserne tages stilling til, hvordan ovennævnte midler prioriteres i [adresse].

Den seneste tid har vist, at der er behov for store forandringer på ældreområdet, for at sikre en god og værdig pleje af de ældste medborgere. Ud over de midler der tilføres i finansloven afsættes derfor i budgetforslaget 30 mio. kr. årligt til et yderligere løft af området. Beløbet stiger fra år til år som følge af befolkningsvæksten i perioden. Pengene skal sikre en ekstra indsats, der kan bidrage til at løfte hele området. Det er dog vigtigt at understrege, at udfordringerne på ældreområdet langtfra kun handler om penge. I de politiske drøftelser om budgettet, vil der blive taget stilling til, hvordan midlerne bedst anvendes for at håndtere de udfordringer i ældreplejen, som er blevet meget tydelige hen over sommeren.

I foråret vedtog Byrådet en række bindende klimamål for [adresse] som samfund og organisation frem til 2030. Målene følger bl.a. op på den beslutning, som Byrådet vedtog for 12 år siden, om at skabe en bæredygtig fremtid med en vision om et CO2-neutralt samfund i 2030.I budgetforslaget er der afsat 100 mio. kr. til at sikre gennemførslen af den ambitiøse Klimastrategi frem til 2030 via de initiativer, der er beskrevet i Klimaplanen, som er fremsendt til Byrådet med henblik på at blive sendt i høring. Pengene er fordelt på de 4 år 2021-2024.

[adresse] initiativer vurderes i alt at koste 312 mio. kr. frem til 2024. Heraf vil en hel del kunne finansieres af eksterne midler – herunder fra Affald Varme, ligesom noget naturligt kan finansieres af de eksisterende budgetter i afdelingerne, men der er også behov for at afsætte nye midler. Den samlede ramme kan i forbindelse med drøftelserne om budget 2021 fordeles på de enkelte spor i klimastrategien og klimaplanen. Det er vigtigt at understrege, at der ikke med budgetforslaget sendes et signal om, at der skal skrues ned for klimahandlingsplanens høje ambitionsniveau. Budgetforslaget er tværtimod ment som et realistisk bud på hvad der er nødvendigt af ny kommunal finansiering for at fastholde klimahandlingsplanens høje ambitionsniveau.

[adresse] økonomi har i en årrække været under pres. På den baggrund behandlede Byrådet i foråret ”Balanceplan 2020” fra Sociale Forhold og Beskæftigelse. Planen genoprettede balancen mellem forbrug og budget i 2020. Det skete blandt andet ved, at socialområdet blev tilført 15 mio. kr. i 2020 samt 10 mio. kr. i efterfølgende år til at håndtere udfordringerne på socialområdet. Som det blev besluttet ved byrådsvedtagelsen af ”Balanceplan 2020” er den permanente tilførsel på 10 mio. kr. årligt fra og med 2021 indarbejdet i budgetforslaget.

Der er dog fortsat brug for Byrådets opmærksomhed på ressourcer til området, hvis det fortsatte pres på området ikke skal medføre nye opbremsninger. På den baggrund afsættes yderligere 30 mio. kr. årligt i budgetforslaget, hvoraf 10 mio. kr. målrettes området for socialpsykiatri og udsatte voksne. Beløbene stiger fra år til år som følge af befolkningsvæksten i perioden.

En etablering af The Next Level - som består af The Dome, en 1.000 m2 stor installation i en halkuppel over jorden, samt et stort underjordisk galleri på 1.000 m2 under Sebastian Dahl - vil være med til at give en international unik kunstoplevelse på [adresse] Projektet, der koster 215 mio. kr., er stort set finansieret. Restfinansieringen på 25 mio. kr. er i budgetforslaget finansieret via en driftsfinansieret anlægsinvestering. Kultur og Borgerservice / AroS tilføres hertil et øget driftstilskud på 750.000 kr. årligt.

Mimi Olsen har medført en stigende ledighed. På den baggrund er der afsat en ramme på 30 mio. kr. til nye investeringer på beskæftigelsesområdet, heraf finansieres de 10 mio. kr. via interne omprioriteringer i beskæftigelsesindsatsen.

Der er afsat 10 mio. kr. årligt til en ”Grøn og ren by” samt 5 mio. kr. årligt til at fremme trafiksikkerhed. Herudover er der i budgetforslaget afsat penge til initiativer indenfor miljø og biodiversitet samt indsatsplaner for at værne om grundvandet.

Social- og Indenrigsministeriet har beregnet at [adresse] vil tabe 78 mio. kr. om året på det nye udligningssystem. Efterfølgende har det vist sig, at omlægningen af refusionssystemet på særlige dyre enkeltsager - som blev vedtaget sammen med udligningsreformen – indebærer en mindreindtægt på yderligere 40 mio. kr. om året. Samtidig kan det konstateres, at [adresse] har større udgifter til udligning af det kommunale udgiftsbehov, end det var forventet.

Disse og andre væsentlige forværringer i budgetforudsætningerne - set i sammenhæng med behovet for at imødegå udfordringerne på ældre og socialområdet - betyder, at det i budgetforslaget er valgt at tage imod muligheden for at hæve skatten svarende til det oprindelige tab på udligningsreformen. Det betyder, at kommuneskatten stiger med 0,11 %-point i 2021 og yderligere 0,01 %-point i 2022. Dette giver merindtægter på 68 mio. kr. i 2021 stigende til 78 mio. kr. i 2022.

Med de forudsætninger der er lagt ind i budgetforslaget, viser nøgletallene et årligt råderum på ca. 39 mio. kr. i budgetperioden. Råderummet giver mulighed for at igangsætte nye initiativer fra de budgetforslag, som partierne har fremsendt eller reducere dele af det finansieringsbidrag, der ligger i overslagsårene.

### Indstilling

Det indstilles:

At 1) Byrådet drøfter og godkender eventuelle ændringer til budgetforslaget 2021. Budgetforslaget er beskrevet i nedenstående.

### Sagens forløb

31-08-2020 Magistraten

Fremsendes til [adresse] Byråd med bemærkning, at Magistraten i mødet den 31. august 2020 anbefaler, at byrådet tiltræder Magistratens indstilling af 21. august 2020.

Hannah Christoffersen anfører, at finansieringsbidrag og midler til Børn og Unge bør være temaer i den kommende proces.

Michelle Toft, rådmand Kirsten Lind og Paula Thygesen tog forbehold.

Inga Hermansen tog forbehold, særligt i forhold til socialområdet, ældre og børn og unge.

 09-09-2020 [adresse]
Fremsendes til behandling i 1. fællesmøde mellem Magistraten og Økonomiudvalget efter behandling i byrådets møde den 9. september 2020.
 16-09-2020 Fælles udvalgsmøde
Beslutning ikke frigivet